Ṭef deg ddin-nek [ Asefru]
Ma ɛermen fella-k ledyan
Ṭef deg ddin-nek mayecta yerwi
Ma nnan ader i tfunast
I tenɣeft deg-s i uẓeṛṭet n tmudri
Ini ur yihem-ca ismawen
D Ṛama niɣ d Ṛebbi
U ṭef deg ddin-nek mayecta yerwi
Ma nnan Ṛebbi ɣer-s memmi-s
Yuci-t I tmettant
Ɣef webrid n telwit yuli
Ini kif kif ɣer-i uḥaci d baba niɣ d sidi
U ṭef deg ddin-nek mayecta yerwi
Ma nnan aḥbib-nek d Cciṭan
Yiẓiḍ wa ad d-yewwi
Matta n temsunt mebla tuzzuft d wuzi
Ini aneglus d aneglus yefferfer niɣ yuḍi
U ṭef deg ddin-nek mayecta yerwi
Ma nnan deg fus-nek lweɛd-nek
Ẓal i lemri
U ljennet abrid-nes d tidi
Ini ḥeč ma yella deg jenwan
Niɣ yella deg-i
U ṭef deg ddin-nek mayecta yerwi
U ma nnan ddin-neɣ d tiktabin tiwṛaɣin
D uṭuṛeq n walli
U igmiren n tmura i wgestur-neɣ d iswi
Welli-ca n ddin mebla nečni
Inia m ccix inu ameqṛan
Ddin-inu d tayri
U ṭef deg ddin-nek mayecta yerwi
Muḥ-terri
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn scn_Latn